Boererate.com: Kruie vir kwale: Hoes
Kruie vir kwale: Hoes
Voeg 'n paar wildeals-spruite by 'n bottel brandewyn. Laat staan vir 'n week en skud daagliks. 'n Eetlepel hiervan twee maal per dag vir hoes.
Drink die tee vir hoes.
Gooi kookwater oor 'n teelepel bloekomblare (Eucalyptus globulus) gemeng met 'n teelepel bokboegoe (Coleonema pulchellum). Laat dit trek vir 5 minute. Gooi deur 'n siffie en drink vir hoes.
Een teelepel boegoebrandewyn, twee maal per dag.
Lees hier hoe om boegoebrandewyn te maak.
Kook ´n stuk saliebos in water tot die vloeistof lyk soos sterk tee.
Neem een koppie daarvan en kook dit tot 'n stroop saam met 500 ml suiker.
Voeg 1 botteltjie borsdruppels en 125 ml suurlemoensap by en skud goed.
Drink 15 ml hiervan 3 maal per dag.
Sny 'n wit ui in dun skyfies en strooi bruinsuiker daaroor. Laat die staan sodat dit 'n stroop kan trek. Gee dan 5 mℓ van die stroop elke uur. Dit sal help vir hoes.
Jy kan jou eie hoesstroop maak deur gelyke hoeveelhede suurlemoensap en heuning te meng.
Peperwortel is jare gelede gereeld gebruik om hoes mee te behandel. Jy berei jou eie hoesstroop van die plant. Behou die wortel se skil, maar was en skrop dit deeglik. Sny dit dan in skyfies. Strooi 'n dik laag bruinsuiker oor en laat staan vir 24 uur. Dan gooi jy die los suiker af en kook die res op tot sag. Neem 5 mℓ wanneer jy 'n hoesbui het.
Kou ses naeltjies en sluk die sap in.
George Moore skryf:
"Man, ek het so 'n lelike hoesie gekry die winter toe sê 'n ou taante om die draai van my ek moet die volgende gebruik:
Gooi die heuning en brandewyn in 'n potjie en verhit stadig maar nie kook nie, rasper dan die ui en knoffel baie fyn en gooi by die brandewyn en heuning laat so vir 10 minute staan en gooi in bottels maak seker dat die ui en knoffel gelyk verdeel is in al die bottels. Gebruik dan so 2 eetlepels op 'n slag vir hoes maar nou nie te veel nie anders moet 'n mens dan 'n raad vir wingerdgriep gaan soek. So elke 2 ure het gewerk vir my."